RSG | Podcast , ±44 min episodes every day	|
Die Suid-Afrikaanse Raad vir Opvoeders sê hy het in 2014 altesaam 94 klagtes ontvang oor beweerde seksuele oortredings van onderwysers, en vanjaar reeds 93. SARO het in 'n voorlegging aan die Kommissie vir Geslagsgelykheid gesê die klagtes was deel van meer as 600 gevalle van wangedrag deur onderwysers, wat aangemeld is. Die kommissie en vier provinsiale departemente neem deel aan 'n openbare sitting oor onder meer 'n beleid rakende seksuele teistering, die Nasionale Register van Seksoortreders en ingryping by geslagsgeweld in skole. Wat behoort die vertrouensverhouding tussen onderwysers en leerders te wees?
DA-leier Mmusi Maimane het pres. Cyril Ramaphosa versoek om skriftelik te bevestig dat die Staat nie oudpresident Jacob Zuma se regskoste sal betaal nie. Zuma het aangedui dat hy appèl wil aanteken teen die beslissing dat sy korrupsiesaak moet voortgaan. Wat is Zuma se strategie in al sy hofverskynings en regsake?
Die Departement van Arbeid het die regulasies op gelyke indiensneming gewysig om 'n bygewerkte EEA4-vorm in te sluit, wat van toepassing is op 'aangewese werkgewers'. Die doel is om inligting in te samel vir die beoordeling van die vergoedingsgaping tussen die hoogste besoldigde en die laagste besoldigde werknemers, asook ongelykhede tussen ras en geslag. Wat dink jy moet die faktore wees wat daardie regstelling bepaal?
Die Amerikaanse president, Donald Trump, het nóg 'n land gevra om sy teenstander in die Demokratiese Party, Joe Biden, te ondersoek. Trump het die versoek aan China in die openbaar gerig toe hy joernaliste toegespreek het. Dit volg te midde van die moontlikheid dat hy in 'n staat van beskuldiging geplaas kan word nadat hy na bewering die president van die Oekraïne, Volodomir Zelenski, in 'n telefoongesprek gevra het om Biden en sy seun, Hunter, te ondersoek.
Die Facebook-groep, #ImStaying, het al meer as 400,000 Suid-Afrikaners gelok om hulle positiewe stories van Suid-Afrika te deel. Met soveel negatiewe nuus waarmee ons daagliks gebombardeer word, vra baie Suid-Afrikaners waarom hulle nog in die land moet bly. Watter uitdagings is daar in Suid-Afrika, waaroor is jy postitief?
Ou Mutual het sy besluit verdedig om sy omstrede bestuurshoof, Peter Moyo, te verhoed om terug te keer werk toe. Moyo is twee weke gelede vir die derde keer verhoed om na sy kantoor te gaan. Die versekeraar sê hulle appelleer teen die beslissing van die Johannesburgse Hooggeregshof, wat bepaal dat Ou Mutual Moyo weer in diens moet stel, daarom is hulle optrede nie strydig met die wet nie. Wat is die stand van korporatiewe beheer en onafhanklikheid in Suid-Afrika?
Die Russiese president, Wladimir Poetin, sê dit is verregaande om te beweer dat sy land sal probeer inmeng by volgende jaar se presidentsverkiesing in die VSA. Poetin sê daar kon ook geen bewys gevind word dat Rusland by die vorige verkiesing ingemeng het nie. Amerikaanse intelligensiedienste het vroeër beweer daar was Russiese inmenging in 2016 om die skaal in Donald Trump se guns te swaai. Rusland het dit ontken. Wat is Rusland se impak op globale politiek en word hulle nog as 'n faktor geag binne die internasionale gemeenskap?
Die landbou-organisasie, AFASA, sê hulle is in voortdurende samesprekings met die regering om die gevolge van die voortgesette droogte in sommige dele van die land te probeer verlig. Die droogte, in onder meer die Wes- en Noord-Kaap, bedreig die voortbestaan van boere en voedselsekerheid. AFASA se president, dr. Vuyo Mahlati, het by AFASA se Agribesigheid Transformasiekongres in Bloemfontein gesê hulle is uiters bekommerd oor die droogte. Watter impak het die droogte op boere en die landbousektor?
Die Menseregtekommissie gaan 'n klag van haatspraak teen dr. Chris van Wyk, 'n NG-predikant, by die Gelykheidshof indien nadat hy glo 'n aanmerking oor gays en pedofilie gemaak het. Verlede week het president Cyril Ramaphosa gesê Suid-Afrikaners moenie hoop verloor nie, ten spyte van al die uitdagings in die land. Ramaphosa het gepraat by die Rhema-kerk se 40e verjaarsdagvieringe in Randburg in Johannesburg. Hy sê Suid-Afrika gaan deur 'n moeilike tyd, maar die kerk moet leiding gee om verskeie sosiale kwessies aan te pak. Wat beteken vryheid van spraak in 'n geloofskonteks, wat is die perke, en hoe bestuur jy dit in 'n land soos Suid-Afrika.
Die DA se woordvoerder vir Basiese Onderwys, Nomsa Marchesi, sê die plan van die Departement van Basiese Onderwys om 'n Graad 9 algemente onderwyssertifitaat toe te ken vir diegene wat skool wil verlaat, sal rampspoedig wees vir leerders wat die arbeidsmark moet betree. Sy sê dit sal leerders net voorberei vir ongeskoolde en laagsbesoldigde werksgeleenthede. Intussen het die onderwysvakbond, SADTU, 'n beroep op die departement gedoen om meer navorsing hieroor te doen. Wat is die moontlike impak wat die sertifikaat op die skoolstelsel en leerders kan hê?
Die voormalige Minister van Polisie, Nathi Mthethwa, gaan 'n voormalige amptenaar van misdaadintelligensie dagvaar vir naamskending oor bewerings voor die Staatskapingskommissie. Mthwethwa, wat nou Minister van Kuns en Kultuur is, sê dit is ou bewerings waarvoor hy reeds ondersoek is. Wat is die regte van getuies as hulle by die Zondo-kommissie geïmpliseer of gedagvaar word om te getuig?
17 Oct Radioteater
18 Oct Middagvervolgverhaal
13 Oct Oggenddiens
6 Oct Kommentaar